Këtë javë në Uashington
Reforma e imigracionit në qendër të diskutimeve të Kongresit këtë javë.
Kjo javë pritet të ketë në qendër në Senat ligjet për imigracionin, ku u paraqit një reformë dypartiake muajin e kaluar. Këtë javë, senatorët mund të vendosin nëse ligji siguron mbrojtje të njëjtë për imigrantët homoseksualë, marrëdhëniet e të cilëve nuk njihet nga ligji aktual federal. Javën e kaluar, presidenti Obama foli në mbështetje të reformës së imigracionit që përfshin edhe homoseksualët. Kjo çështje pati nxitje nga fakti që amerikanët homoseksualë nuk mund të sponsorizojnë bashkëshortin apo bashkëshorten e tyre për qëndrim të ligjshëm në Shtetet e Bashkuara apo për marrjen e shtetësisëMartesat mes shtetasve të huaj e atyre amerikanë për çiftet si amerikania Heather Morgan dhe spanjollja Maria del Mar Verdugo, mund të ndërpiten çdo moment. Por disa ligjvënës amerikanë janë kundër përfshirjes së të drejtave të homoseksualëve në reformën e imigracionit, duke thënë se kjo do të rrezikonte të gjithë ligjin. Komisioni juridik i Senatit pritet të marrë në shqyrtim këtë çështje gjatë javës në vazhdim. Ndërkohë, sulmi terrorist që vrau katër amerikan – përfshi ambasadorin në Bengazi të Libisë do të shqyrtohet edhe njëherë nga një komision i Dhomës së Përfaqësuesve. Republikanë si Darrel Issa mbeten të të pakënaqur me shpjegimet e administratës Obama për veprimet para dhe gjatë sulmit. Nesër, presidenti Obama do të presë presidenten e Koresë së Jugut Park Geun Hye në Shtëpinë e Bardhë. Kjo vizitë pason një periudhë shumë të tensionuar me Korenë e Veriut, dhe ka si synim rivlerësimin e pozicionit të sigurt të Amerikës në rajonin e Azi Paqësorit.